Folketing
2012-05-25

Forslaget beder ministeren om at fremsætte et forslag, der hæver aldersgrænsen for adoption til 45 år, således at den bliver identisk med aldersgrænsen for kunstig befrugtning. Efter de nye regler, som ministeren har sendt i høring, vil aldersgrænsen, altså afstanden mellem barn og adoptivforældre, blive 48 år, og man kan modtage kunstig befrugtning, indtil man bliver 46 år; man skal altså føde, inden man bliver 46 år. Så der er noget miskmask i lige præcis formuleringen af forslaget. Men som sagt synes vi, at det er nogle positive intentioner, der ligger bag ved det, og vi vil gerne se på, når ministeren har lavet bekendtgørelsen færdig, om der er andet og yderligere, vi kan gøre i samarbejde for at gøre det nemmere og bedre at blive adoptivforældre i Danmark.